George Sylvester Viereck

**George Sylvester Viereck** (1884–1962) var en tysk-amerikansk dikter, forfatter og publisist, mest kjent for at han forsvarte nasjonalsosialismen overfor det amerikanske almenhet.  Etter en innledende karriere som dikter i USA, der han ble støttet av litteraturkritikeren Ludwig Lewisohn og William Ellery Leonard, forvandlet han seg til en germanofil propagandist. 

## Liv og virke
### Bakgrunn
Georg Vierecks far, Louis Viereck, var en sosialdemokrat, venn av Magnus Hirschfeld og en ukjent etterkommer av Hohenzollernfamilien. Han emigrerte til USA i 1896 med sin kone og 11 år gamle sønn George, som foretrakk å kalles ved mellomnanet *Sylvester*.

### Innvandrer til USA
Allerede i tenårene skrev han poesi. Hans helter var Jesus Kristus, Napoleon Bonaparte og Oscar Wilde. Hsn roman fra 1907, *The House of the Vampire*, var sterkt influert av Wildes *[[Hvem er Ernest|The Importance of Being Earnest]]*. 
I 1901 var Louis blitt amerikansk statsborger. Mens han forsatt gikk på *college* publiserte unge Viereck i 1904 sin første diktsamling etter å ha blitt hjulpet av litteraturkritikeren Ludwig Lewisohn. Viereck tok slutteksamen fra College of the City of New York i 1906.

George Sylvester Viereck seg til en germanofil propagandist mellom 1907 og 1912. I 1908 publiserte han bestselgeren *Confessions of a Barbarian*.

### Første verdenskrig
Under Første verdenskrig publiserte han tidsskriftene *The International* og *The Fatherland* sammen med Frederick Franklin Schrader for å motvirke det britiske krigspropagandabyrået og senere Wilsons *Committee on Public Information*.

Etter at en tysk torpedo senket *[[RMS «Lusitania»|«Lusitania»]]*, støttet Viereck i en uttalelse angrepet.[16] Han etterlot en gang en koffert med tyske regjeringsdokumenter på et tog på Manhattan. En føderal agent, som fulgte etter Viereck, stjal raskt kofferten. Noen av dokumentene ble lekket til *[[New York World]]*. Da de ble publisert, avslørte de en lang liste over amerikanske statsborgere – inkludert Viereck – som hadde mottatt betaling fra den tyske regjering for å påvirke opinionen i dens favør. De beskrev også tyske sabotasjeplaner. Theodore Roosevelt (som Vierecks far hadde hjulpet til å bli valgt til president) skrev et sint brev til ham der han oppfordret ham til å forlate USA og dra tilbake til Tyskland. I august 1918 stormet en lynsjemobb Vierecks hus i Mount Vernon og tvang ham til å søke tilflukt på et hotell i New York City. Hans pro-tyske lojalitet under første verdenskrig svertet hans rykte som en respektert amerikansk forfatter. I 1919 ble han utvist fra *Poetry Society of America*.

### Mellomkrigstiden
Rundt 1920 skrev han pamfletter for Erich Ludendorff og roste Sigmund Freud og Albert Einstein. Tidlig i 1923 gjennomførte han et intervju med Adolf Hitler. Etter at ingen avis anså intervjuet som verdig publisering, publiserte han det i sitt eget tidsskrift, *American Monthly*. Han skrev: *«Hvis han får leve, vil Hitler på godt og vondt garantert skrive historie.»* Selv etter at Hitler kom til makt, fortsatte han å tale positivt om nasjonalsosialismen og talte for den i sine publikasjoner.

I 1924 startet Viereck en kampanje i sitt tidsskriftet for den progressive presidentkandidaten Robert M. La Follette sr. I juli 1927 intervjuet Viereck Arthur Schnitzler i Wien. Den senere publiserte teksten er den mest omfattende dokumenterte uttalelsen fra Schnitzler i løpet av hans livstid.

Viereck var i nær kontakt med den tyske keiser Wilhelm II, som levde i eksil i Nederland, og hvis publikasjoner han også brakte til et amerikansk publikum. I 1928 besøkte han keiser Wilhelm på Haus Doorn. Et fotografi av ham, keiseren, Sigurd von Ilsemann og en nederlandsk offiser som drakk te i *Doorn Park* dukket også opp i New York-pressen.

På 1930-tallet forfektet han nazistiske ideer i sine tidsskrifter *The International* og *The Fatherland*. I 1933 hjalp han det tyske turistkontor med å produsere en pro-nazistisk brosjyre. Han ble viden kjent som en tilhenger av den nazistiske bevegelse; i 1933 dro han til Tyskland for å møte Hitler, som da var blitt rikskansler.  I 1934 holdt Viereck en tale for 20.000 «Friends of the New Germany» på New Yorks Madison Square Garden, og sammenlignet Hitler med Franklin D. Roosevelt og bad sitt publikum om å sympatisere med nazismen uten å bli antisemitter. Hans jødiske venner tok avstand fra man og kalte ham «George Swastika Viereck», men han fortsatte å promotere nazismen.

I 1940 ble han med i anti-intervensjonskomiteen *America First*, sammen med bilprodusenten Henry Ford og flere militærpersonell, senatorer og kongressrepresentanter. Han var et ledende medlem av Friedrich Auhagens *American Fellowship Forum*.

Viereck utviklet et vannskap med Nikola Tesla. Tesla var av og til med på middagsselskaper holdt av herr og fru Viereck. Han dediserte sitt dikt *Fragments of Olympian Gossip* til Viereck, - det var et verk hvori Tesla gjorde narr av det vitenskapelige entablissement den gang.

### Andre verdenskrig
I 1940 lanserte Viereck en ordning der han *«betalte medlemmer av Kongressen for å ta imot propaganda fra Hitler-regjeringen – han fikk den bokstavelig talt fra den tyske ambassaden – og holdt den i Kongressen i taler. Deretter brukte han kontorenes frankeringsrettigheter til å få tusenvis, i noen tilfeller millioner, av opptrykk av denne nazistiske propagandaen. Han sendte den ut, på skattebetalernes bekostning, over hele USA.»* De viktigste medlemmene av Kongressen som samarbeidet med Viereck i denne ordningen var senator Ernest Lundeen, kongressrepresentant Hamilton Fish, og kongressrepresentant Jacob Thorkelson.

Basert på *Foreign Agents Registration Act* satt han fengslet i totalt fire år og seks måneder fra 1942 til 1947 for sitt journalistiske arbeid. ans fengselsopplevelser, publisert i 1952 som *Men into Beasts*, beskriver tapet av menneskelig verdighet, brutalitet, homoseksualitet og voldtekt blant menn som han var vitne til i amerikanske fengsler. Det regnes som det første verket innen homofil pulp fiction-sjangeren.

### Ekteskap og familie
George Sylvester Viereck giftyet seg i 1914. Hans sønn var den konservative historiker og Pulitzerpris-vinner Peter Viereck.

## Verker
* *Gedichte* (1904)
* *The House of the Vampire* (1907)
* *Nineveh and Other Poems* (1907)
* *Confessions of a Barbarian* (1910)
* *The Candle and the Flame* (1912)
* *Songs of Armageddon & Other Poems* (1916)
* *My First Two Thousand Years: The Autobiography of the Wandering Jew*, sammen med Paul Eldridge (1928) – på tysk: *Meine ersten 2000 Jahre: Autobiographie des Ewigen Juden*. List-Verlag. Leipzig. Dt. Übers. von Gustav Meyrink (1928)
* *Glimpses of the Great* (1930)
* *Salome: The Wandering Jewess* (1930)
* *The Invincible Adam* (1932)
* *Strangest Friendship: [[Woodrow Wilson]] and [[Edward Mandell House|Colonel House]]* (1932)
* *The Kaiser on Trial* (1937)
* *The Temptation of Jonathan* (1938)
* *Men Into Beasts.* New York: Fawcett Publications (1952)
* *The Nude in the Mirror* (1953)

## Referanser


## Eksterne lenker
* 
* http://digital.lib.uiowa.edu/bai/johnson2.htm (engels)